CELEX: 52020DP0353
Language: et
Date: 2020-12-15 00:00:00
Title: Euroopa Parlamendi otsus mitte esitada vastuväiteid komisjoni 6. novembri 2020. aasta delegeeritud määrusele, millega muudetakse delegeeritud määrust (EL) 2019/815 seoses ühtse elektroonilise aruandlusvormingu jaoks regulatiivsetes tehnilistes standardites sätestatud taksonoomia ajakohastamisega 2020. aastal (C(2020)7523 – 2020/2865(DEA))

29.10.2021   
            
            
               ET
            
            
               Euroopa Liidu Teataja
            
            
               C 445/231
            
         
      P9_TA(2020)0353
      Vastuväidete puudumine delegeeritud õigusaktile: ühtse elektroonilise aruandlusvormingu jaoks regulatiivsetes tehnilistes standardites sätestatud taksonoomia ajakohastamine 2020. aastal
      Euroopa Parlamendi otsus mitte esitada vastuväiteid komisjoni 6. novembri 2020. aasta delegeeritud määrusele, millega muudetakse delegeeritud määrust (EL) 2019/815 seoses ühtse elektroonilise aruandlusvormingu jaoks regulatiivsetes tehnilistes standardites sätestatud taksonoomia ajakohastamisega 2020. aastal (C(2020)7523 – 2020/2865(DEA))
      (2021/C 445/39)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2020)7523),
               
            
                  —
               
               
                  võttes arvesse komisjoni 18. novembri 2020. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
               
            
                  —
               
               
                  võttes arvesse õiguskomisjoni 4. detsembri 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 15. detsembri 2004. aasta direktiivi 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, ning millega muudetakse direktiivi 2001/34/EÜ (1), eriti selle artikli 4 lõiget 7,
               
            
                  —
               
               
                  võttes arvesse Euroopa Parlamendi ja nõukogu 24. novembri 2010. aasta määrust (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (2), eriti selle artikli 13 lõiget 2,
               
            
                  —
               
               
                  võttes arvesse regulatiivsete tehniliste standardite eelnõu, mille Euroopa Väärtpaberiturujärelevalve esitas komisjonile 18. juunil 2020,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse õiguskomisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 15. detsembril 2020, ei ole vastuväiteid esitatud,
               
            
                  A.
               
               
                  arvestades, et komisjoni delegeeritud määruses (EL) 2019/815 on täpsustatud direktiivi 2004/109/EÜ artikli 4 lõikes 7 osutatud ühtne elektrooniline aruandlusvorming, mida emitendid peavad kasutama oma majandusaasta aruannete koostamisel;
               
            
                  B.
               
               
                  arvestades, et ühtse elektroonilise aruandlusvormingu puhul kasutatav põhitaksonoomia tugineb rahvusvaheliste finantsaruandlusstandardite (IFRS) taksonoomiale ja on selle laiendus; IFRSi sihtasutus ajakohastab IFRSi taksonoomiat igal aastal, et kajastada muu hulgas uute IFRSide avaldamist või olemasolevate IFRSide muutmist, praktikas tavaliselt avalikustatavate andmete analüüsi ja IFRSi taksonoomia üldise sisu või kasutatava tehnoloogia vajalikke parandusi;
               
            
                  C.
               
               
                  arvestades, et komisjoni 6. novembri 2020. aasta delegeeritud määruses on sätestatud, et seda kohaldatakse majandusaasta aruannete suhtes, mis sisaldavad 1. jaanuaril 2021 või pärast seda algavate majandusaastate finantsaruandeid; arvestades, et emitentidel lubatakse kõnealuses määruses sätestatud taksonoomiat kasutada juba 1. jaanuaril 2020 või pärast seda algavate majandusaastate puhul;
               
            
                  D.
               
               
                  arvestades, et Euroopa Parlament ja nõukogu võivad delegeeritud õigusakti suhtes vastuväiteid esitada kolme kuu jooksul alates õigusakti teatavakstegemisest;
               
            
                  E.
               
               
                  arvestades, et komisjon teatas delegeeritud õigusaktist 6. novembril 2020, mistõttu parlamendi ja nõukogu võimalike vastuväidete esitamise kolmekuuline tähtaeg lõpeb pärast 1. jaanuari 2021, mis on delegeeritud õigusakti jõustumiseks ette nähtud kuupäev;
               
            
                  F.
               
               
                  arvestades, et delegeeritud õigusakti suhtes ei ole põhjust vastuväiteid esitada;
               
            
               
                  1.
               
               
                  teatab, et Euroopa Parlamendil ei ole delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 390, 31.12.2004, lk 38.
      
         (2)  ELT L 331, 15.12.2010, lk 84.